Document ID: 32004D0881

KOMISSION PÄÄTÖS,
tehty 29 päivänä marraskuuta 2004,
Euroopan yhteisön ja Chilen tasavallan välisen sopimuksen tekemisestä kirjeenvaihtona Euroopan yhteisön ja sen jäsenvaltioiden sekä Chilen tasavallan välisessä assosiaatiosopimuksessa olevan väkevien alkoholijuomien ja maustettujen juomien kauppaa koskevan sopimuksen lisäykseen I laajentumisen vuoksi tehtävistä muutoksista
(2004/881/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen allekirjoittamisesta ja sen tiettyjen määräysten väliaikaisesta soveltamisesta 18 päivänä marraskuuta 2002 tehdyn neuvoston päätöksen 2002/979/EY (1) ja erityisesti sen 5 artiklan 2 kohdan,
sekä katsoo seuraavaa:
(1)
Laajentumisen huomioon ottamiseksi on tarpeen muuttaa Euroopan yhteisön ja sen jäsenvaltioiden sekä Chilen tasavallan välisessä assosiaatiosopimuksessa olevan väkevien alkoholijuomien ja maustettujen juomien kauppaa koskevan sopimuksen lisäyksessä I olevaa A jaksoa uusien jäsenvaltioiden tislattuja alkoholijuomia koskevien uusien ilmaisujen suojaamiseksi 1 päivästä toukokuuta 2004.
(2)
Yhteisö ja Chilen tasavalta ovat sen vuoksi neuvotelleet edellä mainitun sopimuksen 16 artiklan 2 kohdan mukaisesti kirjeenvaihtona tehtävästä sopimuksesta sopimuksen lisäyksessä I olevan A jakson muuttamiseksi. Kyseinen kirjeenvaihto olisi näin ollen hyväksyttävä.
(3)
Tässä päätöksessä säädetyt toimenpiteet ovat tislattuja alkoholijuomia käsittelevän täytäntöönpanokomitean lausunnon mukaiset,
ON PÄÄTTÄNYT SEURAAVAA:
1 artikla
Hyväksytään yhteisön puolesta Euroopan yhteisön ja Chilen tasavallan välillä kirjeenvaihtona tehty sopimus Euroopan yhteisön ja sen jäsenvaltioiden sekä Chilen tasavallan välisessä assosiaatiosopimuksessa olevan väkevien alkoholijuomien ja maustettujen juomien kauppaa koskevan sopimuksen lisäyksessä I olevaan A jaksoon laajentumisen vuoksi tehtävistä muutoksista.
Sopimuksen teksti on tämän päätöksen liitteenä.
2 artikla
Maataloudesta vastaava komission jäsen valtuutetaan allekirjoittamaan kirjeenvaihto yhteisöä sitovasti.
Tehty Brysselissä 29 päivänä marraskuuta 2004.

Labels: 17
5
3
18
15